钦定古今图书集成/历象汇编/岁功典/第110卷 > 选冠子 前人
## 钦定古今图书集成/历象汇编/岁功典/第110卷 > 选冠子 前人

水浴清蟾，叶喧凉吹，巷陌雨声初断。闲依露井，笑扑
流萤，惹破画罗轻扇。人静夜久凭阑，愁不归眠，立残
更箭。叹年华一瞬，人今千里，梦沈书远。　空见说、鬓
怯琼梳，容消金镜，渐懒趁时匀染。梅风地溽，虹雨苔
滋，一架舞红都变。谁信无聊，为伊才减江淹，情伤荀
倩。但明河影下，遥看稀星数点。